Vuonna 1935 Heikkinen siirtyi Hyvinkäälle urheiluohjaajaksi. Kyseisenä vuotena menestys oli huomattavasti heikompi kuin vuonna 1934. Vuoden 1936 olympiakarsinnoissa Heikkinen voitti 50 kilometriä, mutta itse Garmisch-Partenkirchenin kisoissa menestys oli vaatimaton – 14. sija 50 kilometrillä. Saman vuoden Ounasvaaran pikamatkalla tuli voitto ja Salpausselän 50 kilometrillä kolmas sija. Vuonna 1938 Heikkinen oli vielä Lahdessa järjestetyissä MM-kisoissa 50 kilometrillä kymmenes ja Ounasvaaralla neljäs.